
Dette er et introduksjonskurs som henvender seg til ungdom i ungdomskolen, fortrinnsvis 8. klassinger. 

Deltagerne vil få hjelp til å komme i gang med å lage egne Hiphoptekster, og rappe live til ferdiglagede beats. Vi lærer å få flyt og rim, rappe freestyle alene og sammen med andre. Tekstene kan skrives på alle språk og dialekter. 

Kurset tar utgangspunkt i rapperne Jean-Paul og Sidboys måte å jobbe på. De tar utgangspunkt i egne erfaringer og observasjoner og lager tekster om det. De jobber for å få en særegen stil, og begge rapper på swahili, fransk, norsk og engelsk. De oppfordrer kursdeltagerne til å lage tekster ut fra sine erfaringer og ideer, og gjerne rappe på dialekt. Den hiphopen som har lyktes best i Norden er den som er ærlig og forsøker uttrykke selvopplevde erfaringer og observasjoner, eksempelvis Latin Kings, Timbuktu, Tungtvann, Samvirkelaget og G.O.D.S.

Kurset avsluttes med en klubbkveld og konsert med hiphopgruppa G.O.D.S med DJ onsdag 6.juni De som ønsker det får presentere låtene sine på klubbkvelden. Det blir også presentasjon av djkurset for jenter og tegningene som har blitt laget. Klubbkvelden er åpen for elever i ungdomsskolen, 8., 9. og 10. klasse.

Plass:  Ungdomsklubben, 
oppstart 9.mai, 23.mai og 30. mai

Avslutning og klubbkveld: 6.juni.

Kurset er gratis, men antallet plasser begrenset. Ingen forkunnskaper kreves.

Kurset holdes av Kim Ramberghaug og Jessika Thörnqvist fra DJ-prosjektet(Levanger Sessions: recordings and remixes) og deres samarbeidspartnere Jean-Paul og Sidboy. Prosjektet er et samarbeid mellom Levart og ungdomsklubben i Levanger.

Det er plass til ti kursdeltagere.  

Hilsen Kim Ramberghaug og Jessika Thörnqvist. 

-------------------------------------------------------------------------------------------------------

Kursdeltagers navn:--------------------------------------------------------------------------

Alder:-------------------------------------------------------------------------------------------

Foresatt------------------------------------------------------------------------------------------

Jeg/vi kan stille opp som vakt på konsert, 6.juni--------------------------------------------

Vi godkjenner/godkjenner ikke at foto kan legges ut på LevArts hjemmside, www.levart.no, og at dokumentasjon kan presenteres på utstilling i Levanger Kunstforening fra 9. juni. Det vil ikke bli referert til navn. 

-------------------------------------------------------------------------------------------------------

	Levanger kommune, kulturenheten,

P.b 130, 7601 Levanger. Tlf.: + 47 74 05 25 00.

Faks + 47 74 08 35 40.

